text: El cinema de Miyazaki, el mestre de l'animació japonesa, arriba a la Seu de Villena - LOBLANC
  El cinema de Miyazaki, el mestre de l'animació japonesa, arriba a la Seu de Villena
  El mestre de l'animació japonesa i creador del mític estudi d'Animació Studio Ghibli, Hayao Miyazaki, serà el protagonista a partir de demà d'un cicle de cinema a la Seu Universitària de Villena.
  El cicle, organitzat per l'Aula del Còmic de la UA, inclou la projecció de cinc grans peces d'animació d'aquest gran creador i ofereix una aproximació a la seua figura, trajectòria i segell personal dels seus treballs, i també una anàlisi dels continguts i valors inclosos en les seues obres. Virginia Rodríguez, professora de Sociologia i Antropologia a la Universitat Cardenal Cisneros, imparteix aquest cicle que es durà a terme els divendres de 17.30 a 20 hores, del 19 d'octubre al 16 de novembre.
  De forma paral·lela es farà el Taller d'animació bestial, un taller d'inspirat en les criatures i animals del mestre de l'animació japonesa, de la mà de Cabeza Voladora, estudi responsable del curt d'animació Colores, candidat als premis Goya 2018.
  Divendres 26 d'octubre: La Ponyo al penya-segat (2008)
  Taller d'animació bestial I. Cabeza Voladora
  Divendres 2 de novembre: La Princesa Mononoke (1997)
  Taller d'animació bestial II. Cabeza Voladora
  Divendres 9 de novembre: Porco Rosso (1992)
  Taller d'animació bestial III. Cabeza Voladora
  Divendres 16 de novembre: El meu veí Totoro (1988)
  PreviousUna versió contemporània del clàssic de Agatha Christie dirigit per Victor Conde
  NextConectar con Israel en la Casa Mediterráneo de Alicante: cultura, turismo y economía
  La regidoria de Cultura de Petrer convoca la sisena edició de "Proposa Cultura" perquè veïns i col·lectius puguen presentar les seues propostes culturals